钦定古今图书集成/明伦汇编/交谊典/第056卷 > 《河曲游》隋·卢思道
## 钦定古今图书集成/明伦汇编/交谊典/第056卷 > 《河曲游》隋·卢思道

魏文帝《与吴质书》曰：“时驾而游，北遵河曲。”

邺下盛风流，河曲有名游。应徐托后乘，车马践芳洲。
丰茸鸡树密，遥裔鹤烟稠。日上疑高盖，云起类重楼。
金羁自沃若，兰棹成夷犹。悬匏动清吹，采菱转艳讴。
还珂响金埒，归袂拂铜沟。唯畏三春晚，勿言千载忧。